Tækifæri fyrir sauðfjárbændur í landgræðslu og skógrækt Á Hólasandi vinna Skógræktin og Landgræðslan ásamt Moltu ehf. að tilraunum með notkun moltu til skóggræðslu á uppblásnu landi . Þessi birkiplanta fékk að auki í lið með sér hvítsmára sem bindur nitur og auðgar því jarðveginn . Niturbindandi plöntur nýtast vel til að flýta fyrir uppgræðslu . Bændur hafa lagt gjörva hönd á plóg við uppgræðslu - og skóggræðslustarfið á Hólasandi en einnig á Hekluskógasvæðinu og víðar . Skógræktarstjóri og landgræðslustjóri senda ráðherra sameiginlegt bréf Árni Bragason landgræðslustjóri og Þröstur Eysteinsson skógræktarstjóri hafa ritað Þorgerði Katrínu Gunnarsdóttur landbúnaðarráðherra bréf þar sem þeir leggja fram í fjórum liðum hugmyndir að nýjum atvinnutækifærum sem nýta mætti til að mæta vanda sauðfjárbænda . Þannig má auka líkur á að þeir geti búið áfram á jörðum sínum , bætt þær og þar með aukið framtíðarverðmæti þeirra og um leið treyst byggð í strjálbýlum sveitum . Þau verkefni sem gæti verið um að ræða tengjast fjórum meginþemum : Uppgræðsla lands Samkvæmt gögnum sem koma fram í landbótaáætlunum sauðfjárbænda ganga um 10% fjárstofnsins á afréttum þar sem þörf er á úrbótum á ástandi lands og / eða landnýtingu . Þátttakendum yrði greitt fyrir vinnuframlag á svipaðan hátt og þátttakendum í Skógrækt á bújörðum . Verkefnið mun stuðla að því að draga úr vergri ( nettó ) losun koltvísýrings frá Íslandi sem nemur 2 - 2,5 tonnum af CO2 á hektara á ári . Með þessum hluta verkefnisins má m.a. draga úr losun CO2 og endurreisa vistkerfi sem eru mikilvæg fyrir fjölda lífvera . Mikill fjöldi bænda hefur möguleika til þátttöku í þessum hluta verkefnisins . Með birkiskógrækt má einnig binda 4 - 6 tonn CO2 árlega í trjágróðri og jarðvegi . Fyrir því er einnig tæplega 30 ára reynsla á Héraði , þar sem skógrækt var liður í aðgerðum þegar allt fé var skorið vegna riðu .